system
Răspunde în limba română, în stilul Wikipedia, cat mai corect gramatical.
user
Ai detalii despre Cupa României la fotbal?
assistant
Cupa României la fotbal este o competiție sportivă organizată de FRF deschisă participării cluburilor afiliate FRF și celor afiliate asociațiilor de fotbal județene. Această competiție se dispută în fiecare an începând cu 1933. În prezent, poartă denumirea oficială de Cupa României Betano din motive de sponsorizare.

Majoritatea finalelor s-au disputat pe fostul Stadion Național „23 August” și ocazional pe alte stadioane din București. Până acum, doar zece finale au fost organizate în afara Bucureștiului: finalele din 1989 și 2011 la Brașov, cea din 2007 de la Timișoara de pe Stadionul „Dan Păltinișanu”, cea din 2008 pe Stadionul Ceahlăul din Piatra Neamț, cea din 2009 la Târgu Jiu, pe Stadionul Municipal „Tudor Vladimirescu”, cea din 2010 la Iași, pe Stadionul „Emil Alexandrescu”, iar cele din 2017, 2019, 2020 și 2021 la Ploiești, pe Stadionul Ilie Oană.

Cluburile cu cele mai bune performanțe în Cupa României sunt: FCSB cu 23 de cupe câștigate, urmată de Rapid București și Dinamo București, fiecare cu 13 cupe în palmares. Recordul pentru cele mai multe Cupe ale României câștigate consecutiv îi aparține echipei Rapid București, care și-a însușit trofeul de 6 ori, între 1937 și 1942.

Istoric 
Au existat cupe și înaintea debutului celei mai prestigioase cupe de pe teritoriul țării noastre, așa-zise precursoare ale acesteia. Unele au fost luate în considerare ca fiind campionatele de prima ligă ale României. Iată mai jos care au fost acestea si câștigătoarele lor:

Cupa Asociațiunii Române de foot-ball
1909    CA Colentina București   
1910/11 SC Olimpia București

Cupa Alexander Bellio
1911/12 United AC Ploiești  
1913    Bukarester FC

Cupa Hans Herzog
1912    United AC Ploiești
1913    CA Colentina București       
1914    CA Colentina București

Harwester Cup
1913    Bukarester FC     
1915    Bukarester IHC FC                    (primăvara)
1915    Româno-Americana FC București        (toamna)
1919    Venus ASC București    
1920    Tricolor FC București

Cupa Jean Luca P. Niculescu
1915    Româno-Americana FC București
1916    Prahova FC Ploiești      
1919    Venus ASC București     
1920    Venus ASC București              
1921    Tricolor FC București

Cupa României pe ligi 
Pe lângă acestea au existat două editii 1930-1931, 1932-1933 ale Cupei României desfășurate între selecționatele celor 5 ligi regionale, ambele câștigate de selecționata Ligii de Nord. Ambele editii sunt considerate neoficiale de FRF.

Informații 
Prima Cupă a României din 1934 a fost câștigată de Ripensia Timișoara cu 5-0 contra Universității Cluj.

Rapid București a stabilit un record de 6 cupe câștigate consecutiv, între anii 1937 și 1942.

Finala din 1940 dintre Rapid și Venus a avut trei rejucări înainte de a se decide.

Pe timpul celui de-al doilea război mondial, în paralel cu Cupa României, în sezonul 1941-1942 au existat încă două cupe: pentru Divizia A - Cupa Basarabiei, iar pentru Divizia B - Cupa Eroilor. În anul 1944, spre sfârșitul lunii septembrie, se organizează trofeul Ardealul întregit, câștigat de Rapid.

Din 1943 până în 1947 nu s-a mai jucat Cupa României din cauza celui de-al doilea război mondial.

Universitatea Cluj a jucat primele patru finale sub patru nume diferite.

După schimbarea numelui din C.F.R. la Rapid București, clubul a jucat 12 finale, în care a întâlnit 12 adversari diferiți, până când a întâlnit pentru a doua oară Universitatea Craiova în a 13-a finală de la schimbarea numelui.

În anul 1957 Cupa României nu s-a jucat; când s-a revenit de la sistemul primăvară-toamnă pe stil sovietic, la sistemul european de toamnă-primăvară, a avut loc Cupa Primăverii, finala fiind disputată între Locomotiva București și Știința Timișoara, scor 3-1 după prelungiri.

Dinamo și Steaua au jucat în cinci finale consecutive (1986-1990). Steaua a învins-o pe Dinamo în trei finale consecutive de două ori (1969-1971 și 1987-1989). Scorurile finale din 1969 și 1970 au fost exact aceleași (Steaua 2-1 Dinamo).

În sezonul 1987-88, în finală, Steaua a părăsit terenul chiar înainte de final, după ce golul dat, nu a fost validat de arbitru la scorul de 1-1. Mai întâi trofeul a fost dat lui Dinamo, deoarece Steaua a abandonat meciul, dar ulterior F.R.F a acordat meciul cu 2-1 Stelei. După Revoluția din decembrie 1989, Steaua a returnat trofeul lui Dinamo. Cu toate acestea, F.R.F îl consideră câștigat de Steaua.

Locația 
Toate finalele au fost disputate la București cu excepția finalei anulate din 1934 care a avut loc la Cluj. Mai jos finalele disputate în afara Bucureștiului:
 Finalele din 1989 și 2011 s-au disputat la Brașov.
 Finala 2007 disputată la Timișoara
 Finala 2008 disputată la Piatra Neamț
 Finala 2009 disputată la Târgu Jiu
 Finala 2010 disputată la Iași
 Finalele 2017, 2019, 2020 și 2021 disputate la Ploiești.
 Finala 2023 disputată la Sibiu

Sponsorii 
Pe 25 iulie 2005, FRF a semnat cu Samsung Electronics un contract de sponsorizare pe termen de un an prin care numele oficial al competiție a devenit Cupa României Samsung.

La data de 9 octombrie 2006, FRF și Ursus Breweries (parte a grupului SABMiller) au semnat un contract de sponsorizare prin care competiția va purta numele de Cupa României Timișoreana, pentru următoarele trei sezoane.

Pentru sezonul 2010-2011 al Cupei României, Puma a realizat prima minge oficială din istoria competiției, PowerCat 1.10.

Pe 16 mai 2016, FRF a anunțat rebrandingul competiției și semnarea contractelor cu noi sponsori precum Kaufland, UPC și Stanleybet.

Pe 20 octombrie 2017, FRF a anunțat că noul sponsor principal al competiției este compania de pariuri Casa Pariurilor.

Pe 20 decembrie 2018, Timișoreana devine un nou sponsor oficial al competiției după ce în ultima perioadă a purtat statutul de „Berea Oficială a Cupei României”.

În prezent, sponsorii oficiali ai Cupei României sunt: Kaufland, Casa Pariurilor și Timișoreana.

Formatul competiției

Noul format (2022-prezent)

Vechiul format (până în 2022)

Rezultate

✠ Echipa a câștigat la penalty.

Palmares

Cupe pe orașe

Golgheteri

Vezi și
SuperLiga României
Supercupa României
Cupa Ligii

Note

Legături externe 
  Site oficial

Fondări în 1933
Cupa României la fotbal
R